Lav et referat af nedenstående tekst:

Tekst:
Sommerens første passagerer hygger sig i de gamle togvogne. - Vejret er jo ikke for godt, så er det rart at kunne opleve noget indendørs, og som man ikke plejer at gøre, siger pensionist Jette Larsen fra Visse. Det er halvtreds år siden, veterantogene for første gang begyndte at køre turen fra Aalborg banegård til Aalborg øst. I al den tid er det foreningens medlemmer, der har stået for at vedligeholde både lokomotiver og vogne. - Vi har det jo sjovt, mens vi gør det. Det føles jo ikke som en sur pligt – det er jo mere fis og ballade, siger Esben Haugaard, formand for Limfjordsbanen. I en af vognene er tiden dog skruet endnu længere tilbage end 50 år. Et lille filmhold er ved at optage nye afsnit til 'Historiske Hotspots', som er små videofilm på nettet til undervisningsbrug. Det er dog ikke helt nemt at få optagelserne i kassen. - Vi skal hele tiden være meget, meget hurtige, for der må jo ikke være moderne fabriksbygninger eller andet ude i landskabet. Så vi skal skynde os i de korte øjeblikke, hvor der bare er grønne marker eller skov, som ligner den tid, vi optager i, som er i slutningen af 1800 tallet, siger Hanne Dahl, redaktør af 'Historiske Hotspots'. Toget kører mellem Aalborg Banegård og Aalborg Øst, og det har det gjort i 50 år. Ifølge formanden fortsætter det i mange år endnu. - Jeg tænker vi tager 50 år til i hver fald, siger Esben Haugaard, formand for Limfjordsbanen. Skulle man selv få lyst til at prøve turen, kører det gamle tog hver onsdag i juli til Aalborg Øst, og til Aalborg Lufthavn i både juli og august.

Referat:
Limfjordsbanens gamle veterantog begyndte i dag deres sommerture mellem Aalborg banegård og Aalborg Øst. Samtidig markerer de, at det nu er 50 år siden, de begyndte at køre turene.